Έρλινγκ Μπράουτ Χόλαντ

Ο **Έρλινγκ Μπράουτ Χόλαντ** (νορβηγικά: *Erling Braut Håland*, προφορά στα νορβηγικά: , αγγλοποιημένη μορφή: *Haaland*, γενν. 21 Ιουλίου 2000) είναι Νορβηγός επαγγελματίας ποδοσφαιριστής, ο οποίος αγωνίζεται ως κεντρικός επιθετικός για τη Μάντσεστερ Σίτι. Είναι ο κορυφαίος σκόρερ στην ιστορία της Εθνικής Νορβηγίας.

## Πρώτα χρόνια

Γεννήθηκε στο Λιντς και το Φεβρουάριο του 2017, σε μια συνέντευξη του στη νορβηγική εφημερίδα *[[Aftenposten]]*, δήλωσε ότι: «Το όνειρο μου είναι να κερδίσω την Πρέμιερ Λιγκ με τη Λιντς».

Μετακόμισε στο Μπρίνε τη Νορβηγίας με την οικογένειά του σε ηλικία 3 ετών. Ο Χόλαντ είναι ο γιος του πρώην Νορβηγού αμυντικού, Αλφ-Ίνγκε Χόλαντ, ο οποίος αγωνίστηκε στις Νότιγχαμ Φόρεστ, Λιντς Γιουνάιτεντ και Μάντσεστερ Σίτι.

## Σταδιοδρομία σε συλλόγους

### Μπρίνε
Ο Χόλαντ ξεκίνησε από τις ακαδημίες νέων του συλλόγου της πόλης του, Μπρίνε ΦΚ. Κατά τη διάρκεια των σεζόν 2015 και 2016, ο Χόλαντ έπαιξε με την Β ομάδα της Μπρίνε όπου εντυπωσίασε, καθώς σημείωσε 18 γκολ σε 14 αγώνες. Οι εμφανίσεις του με τη δεύτερη ομάδα τον οδήγησαν στο ντεμπούτο του με την πρώτη ομάδα. Σε ηλικία 15 ετών, ο Χόλαντ έκανε το ντεμπούτο του για τη Μπρίνε στις 12 Μαΐου 2016, σε αγώνα της 1ης Κατηγορίας εναντίον ης Ράνχαϊμ. Συνολικά, συμμετείχε σε 16 αγώνες για τη Μπρίνε.

### Μόλντε

Την 1η Φεβρουαρίου 2017, η Μόλντε ανακοίνωσε την απόκτηση του Χόλαντ. Έκανε το ντεμπούτο του στις 26 Απριλίου 2017, σε αγώνα για το Κύπελλο Νορβηγίας εναντίον της Βόλντα ΤΙ, όπου σημείωσε και το πρώτο του γκολ για το σύλλογο, στη νίκη με 3–2. Το ντεμπούτο του στο Πρωτάθλημα ήρθε στις 4 Ιουνίου 2017, όταν μπήκε ως αλλαγή στο 71ο λεπτό στον αγώνα εναντίον της Σάρπσμποργκ 08. Ο Χόλαντ σημείωσε το νικητήριο γκολ στο 77ο λεπτό, το οποίο ήταν το πρώτο του γκολ στο πρωτάθλημα.  Ολοκλήρωσε την πρώτη του σεζόν στη Μόλντε με 4 γκολ σε 20 αγώνες.

Την 1η Ιουλίου 2018, σημείωσε 4 γκολ εναντίον της Μπραν εντός των πρώτων 21 λεπτών του αγώνα, εξασφαλίζοντας στην ομάδα του τη νίκη με 4–0 επί των αήττητων προπορευόμενων του πρωταθλήματος εκείνη τη στιγμή. Το χατ τρικ σημειώθηκε σε 11 λεπτά και 2 δευτερόλεπτα και όλα τα τέσσερα γκολ σε 17 λεπτά και 4 δευτερόλεπτα. Ένας ανιχνευτής ταλέντων της Μάντσεστερ Γιουνάιτεντ ήταν παρών στον αγώνα. Ο προπονητής της Μόλντε, Όλε Γκούναρ Σόλσκιερ, μετά τον αγώνα συνέκρινε το στυλ παιχνιδιού του Χόλαντ με του Ρομελού Λουκάκου και αποκάλυψε ότι ο σύλλογος είχε απορρίψει αρκετές προσφορές για το Χόλαντ από αρκετούς συλλόγους.

[μικρογραφία|229x229εσ| Ο Χόλαντ (δεξιά) στα πλέι οφ του Γιουρόπα Λιγκ εναντίον της [ΦΚ Ζενίτ Αγίας Πετρούπολης|Ζενίτ Αγίας Πετρούπολης τον Αύγουστο του 2018.]]
Στο επόμενο αγώνα στις 8 Ιουλίου, ο Χόλαντ συνέχισε το σερί των γκολ, όταν σημείωσε δύο γκολ και έδωσε μία ασίστ στη νίκη με 5–1 εναντίον της Βολερένγκα. Σημείωσε ένα γκολ στη νίκη της Μόλντε με 3–0 επί της Λάτσι για το Γιουρόπα Λιγκ, στις 26 Ιουλίου. Για την επίδοση του τη σεζόν 2018, ο Χόλαντ έλαβε το βραβείο του Πιο Βελτιωμένου Παίκτη της Χρονιάς. Ολοκλήρωσε τη σεζόν 2018 με 16 γκολ σε 30 αγώνες, σε όλες τις διοργανώσεις.

### Ρεντ Μπουλ Σάλτσμπουργκ
Στις 19 Αυγούστου 2018, ο αυστριακός σύλλογος Ρεντ Μπουλ Σάλτσμπουργκ ανακοίνωσε ότι ο Χόλαντ θα ενταχθεί στο σύλλογο την 1η Ιανουαρίου 2019, με πενταετές συμβόλαιο. Στις 19 Ιουλίου 2019, ο Χόλαντ σημείωσε το πρώτο του χατ τρικ για την ομάδα, σε μία νίκη με 7–1 για το Κύπελλο Αυστρίας εναντίον της ΣΚ-ΕΣΒ Πάρντορφ και στις 10 Αυγούστου ακολούθησε το πρώτο χατ τρικ στη Μπούντεσλιγκα Αυστρίας, στη νίκη σε 5–2 επί της Βόλφσμπεργκερ. Σημείωσε το τρίτο του χατ τρικ για την ομάδα στις 14 Σεπτεμβρίου, στη νίκη με 7–2 επί της Χάρτμπεργκ, φτάνοντας τα έντεκα γκολ πρωταθλήματος σε επτά αγώνες και τρεις μέρες αργότερα σημείωσε ακόμη ένα χατ τρικ, το τέταρτο του συνολικά για το σύλλογο, στο ντεμπούτο του στο Τσάμπιονς Λιγκ 2019–20 με νίκη 6–2 εναντίον της Γκενκ.

Στη συνέχεια, ο Χόλαντ έγινε ο πρώτος έφηβος στην ιστορία του Τσάμπιονς Λιγκ που σκόραρε σε τέσσερις διαδοχικούς αγώνες, με ένα γκολ εναντίον της Λίβερπουλ και τρία εναντίον της Νάπολι σε δύο αγώνες, ο τέταρτος παίκτης που το πέτυχε, ακολουθώντας τους Ζε Κάρλος, Αλεσσάντρο Ντελ Πιέρο και Ντιέγκο Κόστα.

### Μπορούσια Ντόρτμουντ
Την 1η Ιανουαρίου 2020, εντάχθηκε με μεταγραφή στην Μπορούσια Ντόρτμουντ, για 20 εκατομμύρια ευρώ. Έκανε το ντεμπούτο του εναντίον της ΦΚ Άουγκσμπουργκ στις 18 Ιανουαρίου 2020, ως αλλαγή στο 56ο λεπτό και σημείωσε χατ τρικ σε 23 λεπτά στη νίκη με 5–3. Έγινε ο δεύτερος παίκτης της Ντόρτμουντ που σημειώνει τρία γκολ στο ντεμπούτο του στη Μπούντεσλιγκα, μετά τον Πιερ-Εμερίκ Ομπαμεγιάνγκ. Κατά τη διάρκεια της δεύτερης συμμετοχής του για τη Ντόρτμουντ, που έγινε στις 24 Ιανουαρίου εναντίον της ΦΚ Κολωνίας, ο Χόλαντ πέρασε ξανά ως αλλαγή, στο 65ο λεπτό. Σκόραρε 12 λεπτά αργότερα, πριν σκοράρει ξανά πάλι από 10 λεπτά, στη νίκη της ομάδας του με 5–1. Ο Χόλαντ έγινε ο πρώτος παίκτης της Μπούντεσλιγκα που σημείωσε πέντε γκολ στους δύο πρώτους αγώνες του, καθώς και ο παίκτης που έφτασε σε λιγότερο χρόνο σε αυτό τον αριθμό (σε 56 λεπτά). Στις 18 Φεβρουαρίου 2020, ο Χόλαντ σημείωσε και τα δύο γκολ στην εντός έδρας νίκη με 2–1 εναντίον της Παρί Σεν Ζερμέν στον πρώτο αγώνα του Γύρου των 16 του Τσάμπιονς Λιγκ. Ο Νορβηγός έφηβος σημείωσε δέκα γκολ στις πρώτες του οκτώ συμμετοχές στο Τσάμπιονς Λιγκ 2019–20, οκτώ γκολ για τη Ρεντ Μπουλ Σάλτσμπουργκ και δύο γκολ για τη Μπορούσια Ντόρμουντ.

### Μάντσεστερ Σίτι
Τον Ιούνιο του 2022, ο Χόλαντ εντάχθηκε με μεταγραφή στην Μάντσεστερ Σίτι που στοίχισε 75 εκατομμύρια ευρώ και ο ποδοσφαιριστής υπέγραψε συμβόλαιο πενταετούς διάρκειας. Σκόραρε δύο φορές στο ντεμπούτο του στο πρωτάθλημα εναντίον της Γουέστ Χαμ στις 7 Αυγούστου 2022, τα μοναδικά γκολ της εκτός έδρας νίκης με 2–0. Στις 31 Αυγούστου του 2022, σημείωσε χατ τρικ στη νίκη της Μάντσεστερ Σίτι επί της Νότιγχαμ Φόρεστ κι έφτασε τα 9 γκολ μετά τα πρώτα πέντε του παιχνίδια στην Πρέμιερ Λιγκ. Πρόκειται για νέο ρεκόρ στην Πρέμιερ Λιγκ, ξεπερνώντας τους Μίκι Κουίν και Σέρχιο Αγουέρο (και οι δύο με 8).

Στις 14 Μαρτίου του 2023 πέτυχε πέντε γκολ στο παιχνίδι με την Λειψία για τους 16 του Τσάμπιονς Λιγκ, ο τρίτος παίκτης που κατάφερε κάτι τέτοιο μετά τον Λιονέλ Μέσι και τον Λουίζ Αντριάνο. Η πρώτη του σεζόν στην Αγγλία του χάρισε τον τίτλο του πρώτου σκόρερ της Πρέμιερ Λιγκ καθώς και το ευρωπαϊκό Χρυσό Παπούτσι με 36 γκολ σε 35 εμφανίσεις, νέο ρεκόρ στην ιστορία της Πρέμιερ Λιγκ. Η συλλογική επιτυχία περιλάμβανε ένα τρεμπλ, με τη κατάκτηση πρωταθλήματος, Κυπέλλου και του Τσάμπιονς Λιγκ, μόνο το δεύτερο ηπειρωτικό τρεμπλ από αγγλική ομάδα. Με 12 γκολ, τερμάτισε πρώτος σκόρερ της σεζόν του Τσάμπιονς Λιγκ για δεύτερη φορά. Η σεζόν ολοκληρώθηκε με την ανάδειξή του ως Κορυφαίος Παίκτης της Χρονιάς της ΟΥΕΦΑ.

## Εθνική ομάδα
Ο Χόλαντ έχει εκπροσωπεί τη Νορβηγία σε διάφορες ηλικιακές ομάδες. Με τη Νορβηγία U19, στις 27 Μαρτίου 2018, σημείωσε ένα χατ τρικ εναντίον της Σκωτίας στη νίκη με 5–4, για να βοηθήσει τη Νορβηγία να εξασφαλίσει την πρόκρισή της στο Ευρωπαϊκό Πρωτάθλημα U19 2018. 

Στις 30 Μαΐου 2019, σημείωσε εννέα γκολ στη νίκη της Νορβηγίας U20 με 12–0 εναντίον της Ονδούρας U20 στο Παγκόσμιο Κύπελλο U20 2019 στο Λούμπλιν της Πολωνίας. Αυτή ήταν η μεγαλύτερη νίκη της Νορβηγίας U20 και η βαρύτερη ήττα της Ονδούρας U20. Ήταν επίσης νέο ρεκόρ για το Παγκόσμιο Κύπελλο U20, για τα περισσότερα γκολ που σημείωσε ένας παίκτης σε έναν αγώνα και επίσης τη μεγαλύτερη νίκη από οποιαδήποτε ομάδα στην ιστορία της διοργάνωσης. Παρά το γεγονός ότι οι Νορβηγοί αποκλείστηκαν από τη φάση των ομίλων και ο Χόλαντ δεν σκόραρε σε άλλον αγώνα στη διοργάνωση, κέρδισε το Χρυσό Παπούτσι.

Μετά την εντυπωσιακή εμφάνιση του στο Παγκόσμιο Κύπελλο U20 2019, μία καλή πορεία με την Ρεντ Μπουλ Σάλτσμπουργκ και την επίτευξη έξι γκολ στους πρώτους τέσσερις αγώνες της Μπούντεσλιγκα Αυστρίας 2019–20, στις 28 Αυγούστου 2019 ο Χόλαντ κλήθηκε από τον προπονητή Λαρς Λάγκερμπεκ στην Εθνική Νορβηγίας ανδρών για τους αγώνες εναντίον της Μάλτας και της Σουηδίας για τα προκριματικά του Ευρωπαϊκού Πρωταθλήματος 2020 και έκανε το ντεμπούτο του στις 5 Σεπτεμβρίου 2019 εναντίον της Μάλτας. Στις 4 Σεπτεμβρίου 2020, σημείωσε το πρώτο του γκολ στην εκτός έδρας ήττα με 2–1 εναντίον της Αυστρία για τη Β΄ Κατηγορία του Πρωταθλήματος Εθνών ΟΥΕΦΑ 2020–21.

Στις 11 Οκτωβρίου 2020, ο Χόλαντ σημείωσε το πρώτο χατ τρικ με τη Νορβηγία, στη νίκη με 4–0 επί της Ρουμανίας για τη Β΄ Κατηγορία του Πρωταθλήματος Εθνών ΟΥΕΦΑ 2020–21. Στις 14 Νοεμβρίου 2024 κατέρριψε το εθνικό ρεκόρ διεθνών τερμάτων σημειώνοντας δύο γκολ στην εκτός έδρας νίκη της Νορβηγίας επί της Σλοβενίας με 1–4. Το ρεκόρ κρατούσε για 90 χρόνια ο Γιόργκεν Γιούβε.

## Χαρακτηριστικά παιχνιδιού
μικρογραφία|Το ύψος του Χόλαντ (1,94 μ.) είναι ένα από τα χαρακτηριστικά που του δίνει ιδιαίτερο στυλ στο παιχνίδι του|246x246εσ
Ο Χόλαντ έχει συγκριθεί με τον Ζλάταν Ιμπραΐμοβιτς, λόγω του ύψους του και της παραγωγικής του ικανότητάς στο σκοράρισμα. Έχει επηρεαστεί στο παιχνίδι του από τους Κριστιάνο Ρονάλντο, Ζλάταν Ιμπραΐμοβιτς και Όλε Γκούναρ Σόλσκιερ.

## Στατιστικά σταδιοδρομίας

### Συλλογικά
*Μέχρι τις 19 Φεβρουαρίου 2020.*

### Εθνική ομάδα
*Μέχρι τις 16 Νοεμβρίου 2025.*

## Τίτλοι και διακρίσεις

### Συλλογικά
**Ρεντ Μπουλ Σάλτσμπουργκ**
* Μπούντεσλιγκα Αυστρίας: 2018–19
* Κύπελλο Αυστρίας: 2018–19

**Μάντσεστερ Σίτι**
* Πρωτάθλημα Αγγλίας (2): 2022–23, 2023–24
* Κύπελλο Αγγλίας: 2022–23
* Κομιούνιτι Σιλντ: 2024
* ΟΥΕΦΑ Τσάμπιονς Λιγκ: 2022–23
* ΟΥΕΦΑ Σούπερ Καπ: 2023

**Νορβηγία U17**
* Κύπελλο Syrenka: 2016

### Ατομικά
* Πιο Βελτιωμένος Παίκτης της Χρονιάς στην Ελιτεσέριεν: 2018
* Χρυσό Παπούτσι στο Παγκόσμιο Κύπελλο U20: 2019
* Breakthrough Ομάδα του Τσάμπιονς Λιγκ: 2019
* Καλύτερος παίκτης πρωταθλήματος Αυστρίας: 2019–20
* Καλύτερος παίκτης πρωταθλήματος Γερμανίας: 2020–21
* Καλύτερος παίκτης πρωταθλήματος Αγγλίας: 2022–23
* Καλύτερος νέος παίκτης της χρονιάς στην Αγγλία: 2022–23
* Καλύτερος παίκτης της χρονιάς στην Αγγλία: 2022–23
* Πρώτος σκόρερ πρωταθλήματος Αγγλίας (2): 2022–23, 2023–24
* Πρώτος σκόρερ Τσάμπιονς Λιγκ (2): 2020–21, 2022–23
* UEFA: Παίκτης της Χρονιάς 2022–23

### Ρεκόρ
* Περισσότερα γκολ που σημειώθηκαν από έναν παίκτη σε έναν αγώνα σε Παγκόσμιο Κύπελλο Κ20 (9 γκολ στη νίκη της Νορβηγίας εναντίον της Ονδούρας στο Παγκόσμιο Κύπελλο Κ20 2019).

## Δείτε επίσης
* Κατάλογος ποδοσφαιριστών ανδρών με 50 ή περισσότερα διεθνή γκολ 

## Παραπομπές


## Εξωτερικοί σύνδεσμοι

* 
* 
* Προφίλ στον ιστότοπο της Μπορούσια Ντόρμουντ

Κατηγορία:Νορβηγοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Νορβηγίας Κ15
Κατηγορία:Ποδοσφαιριστές Εθνικής Νορβηγίας Κ16
Κατηγορία:Ποδοσφαιριστές Εθνικής Νορβηγίας Κ17
Κατηγορία:Ποδοσφαιριστές Εθνικής Νορβηγίας Κ18
Κατηγορία:Ποδοσφαιριστές Εθνικής Νορβηγίας Κ19
Κατηγορία:Ποδοσφαιριστές Εθνικής Νορβηγίας Κ20
Κατηγορία:Ποδοσφαιριστές Εθνικής Νορβηγίας Κ21
Κατηγορία:Ποδοσφαιριστές Εθνικής Νορβηγίας
Κατηγορία:Ποδοσφαιριστές Μπρίνε ΦΚ
Κατηγορία:Ποδοσφαιριστές Πρώτης Κατηγορίας Νορβηγίας
Κατηγορία:Ποδοσφαιριστές Μόλντε ΦΚ
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Νορβηγοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αυστρία
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Νικητές Χρυσού Παπουτσιού